Bu cütlüyü Allah yaradıb

"Bu cütlüyü Allah yaradıb" () — rejissor Aditya Çopranın filmi.

 Məzmun 

İlk görüşdə eşq. Surinder bir vaxtlar ona dərs demiş müəlliminin qızını görəndə məhz bu hissi keçirir. Aşiq olduğu qız – Tani gəncdir, lakin artıq nişanlıdır. Taninin atası ölüm ayağında Surinderdən Tanini himayə etməsini və onunla ailə qurmasını istəyir. Çünki Taninin nişanlısı yol qəzasında həlak olur. Çox utancaq və subay olan Surinder Tani ilə evlənir. Amma Tani atasının və keçmiş nişanlısının ölümündən sonra həmişə qəmgin görünür. Surinder Taninin xoşbəxtliyini geri qaytara bilmir. Onlar ər-arvad kimi yox, bir evə salınmış iki yad adam kimi yaşayırlar. Lakin Surinder Tanini dəlicəsinə sevir.

İş elə gətirir ki, Tani rəqs kursuna yazılır. Surinder özünü yeni bir imicə salaraq birdən-birə tamamilə başqa bir adama – "Rac"a çevrilir. Bu işdə ona dostu Bobbi yarım edir. 
Rəqs kursunda tərəfdaş bölgüsü aparılarkən Rac (Surinder) Tani ilə düşür. Tani öz ərini tanımır və getdikcə bu "Rac"a aşiq olur. Sonda yalnız bir problem qalır: Tani əslində kimi sevir – komik və səmimi Racı, yoxsa monoton və utancaq əri  Surinderi?

 Film haqqında 

 Film bir çox mükafatlara layiq görülmüşdür.
 Film prokatdan 850 milyon rupi gəlir əldə edərək 2008-ci ilin hitləri sırasında ikinci yeri tutmuş və Bollivudun ən çox kassa gəliri əldə etmiş filmləri siyahısında altıncı olmuşdur.

 Filmin musiqiləri 

Tujh Mein Rab Dikhta Hai
Haule Haule
Dance Pe Chance
Phir Milenge Chalte Chalte
Tujh Mein Rab Dikhta Hai
Dancing Jodi

 Filmin heyəti 

 Film üzərində işləyənlər 

Ssenari müəllifi : Aditya Çopra
Rejissor : Aditya Çopra
Operator : Ravi K. Çandran
Bəstəkarlar : Səlim Merçant, Süleyman Merçant
Prodüserlər : Aditya Çopra, Yaş Çopra

 Rollarda 

 Aktyor  Rol Şahrux Xan  Surinder (Suri) SahniRac  Kapur Anuşka Şarma  Taniya (Taani) Qupta Vinay Patak  Balvinder (Bobbi) Khosla Manhmet Sinh  qarajın sahibi Raca Kacol  kameo Priti Zinta  kameo Bipaşa Basu  kameo Lara Dutta  kameo Rani Mukherci  kameo

 İstinadlar 

 Xarici keçidlər 
 Filmin rəsmi saytı 


Kateqoriya:Hindistan filmləri
Kateqoriya:Bədii filmlər
Kateqoriya:Rəngli filmlər
Kateqoriya:2008-ci ilin filmləri
Kateqoriya:Hindcə filmlər
Kateqoriya:Hindistanın romantik komediya-dram filmləri
Kateqoriya:Hindistanın musiqili filmləri